Diari Oficial de la Generalitat Valenciana


Sumari del DOGV 812, del 27-04-1988 (1988/810989)

ORDRE de 26 d'abril de 1988, de la Conselleria de Sanitat i Consum, per la qual s'efectuen diverses delegacions de funcions en òrgans del Servei Valencià de Salut.
-------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/04/26/(2)/dof/vci/html**

### Dades del document

Número de DOGV
:   812

Data del DOGV
:   27-04-1988

Secció del DOGV
:   DISPOSICIONS GENERALS

Número del document
:   1988/810989


Data del document
:   26-04-1988

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 26 d'abril de 1988, de la Conselleria de Sanitat i Consum, per la qual s'efectuen diverses delegacions de funcions en òrgans del Servei Valencià de Salut.  
L'article cinquanta-tres del Decret 46/88, de 12 d'abril, del Consell, pel qual s'aprova el Reglament d'organització i funcionament del Servei Valencià de Salut, assigna al President del Consell d'Administració d'aquest organisme les atribucions d'autorització, disposició, liquidació i proposta dels pagaments del Servei Valencià de Salut.  
Pel que fa a les despeses relatives al personal, tant retributius (Capítol I) com indemnitzacions per raó del servei (Capítol II), és convenient d'arbitrar-hi les mesures necessàries que faciliten l'escaient agilitat i eficàcia en la gestió, a través d'una delegació de funcions en òrgans inferiors del Servei Valencià de Salut, tot emparant-se en allò previst en l'article 68 de la Llei 5/1983, de 30 de desembre, de Govern Valencià. En atenció d'aquestes consideracions,  
ORDENE:  
Article primer  
Qualsevol variació que haja de practicar-se en les distintes nòmines del conjunt del personal dependent del Servei Valencià de Salut, haurà de ser prèviament autoritzada en virtut de l?oportú acte o resolució dels òrgans competents en matèria de personal, de les Conselleries de Sanitat i Consum i d'Administració Pública, segons els casos, o d'aquells altres òrgans en què puguen delegar d'ara endavant.  
No obstant això, els Delegats del Servei Valencià de Salut exerciran, per delegació del Secretari General de la Conselleria de Sanitat i Consum, la facultat de nomenament o contractació temporals necessàries per cobrir les substitucions del personal de les Institucions Sanitàries existents en la seua demarcació, amb els límits legals aplicables i dins les consignacions pressupostàries previstes a aquest efecte.  
Article segon  
Pel que fa a les despeses de personal, s'aprova la delegació de les facultats que l'article 53 del Decret 46/88, de 12 d'abril, del Consell, atribueix al President del Consell d'Administració del Servei Valencià de Salut, en favor dels òrgans que tot seguit s'indiquen i en els termes que així mateix s'hi assenyalen:  
Un. Despeses del Capítol I del Pressupost de l'Organisme:  
a) En els Gerents o, si s'escau, Directors d'Institucions Sanitàries del Servei Valencià de Salut, les corresponents adscrites al seu personal estatutari i laboral.  
b) En els Delegats del Servei Valencià de Salut, d'Alacant, Castelló i València, les relatives al personal de les pròpies Delegacions, així com del personal de centres i institucions de llurs àmbits territorials, que percebran llurs retribucions a través del Servei de Determinació d'Honoraris.  
c) En el Secretari General del Servei Valencià de Salut les corresponents al personal destinat en els Serveis Centrals de l?Organisme, i qualsevol altre no inclòs en els apartats anteriors.  
En les delegacions anteriors s'inclouen totes les fases de tramitació necessàries per a l'autorització, disposició, liquidació i proposta de pagaments de les despeses a què es refereixen, prèviament reconeguts, conformement a allò assenyalat en l'article primer d'aquesta Ordre.  
Dos. Despeses del Capítol II, pertanyents a indemnitzacions per raó del servei del personal:  
a) En els Delegats del Servei Valencià de Salut es deleguen les facultats esmentades en relació amb les indemnitzacions per raó del servei que afecten el personal que dependrà dels centres i unitats existents en la seua demarcació territorial, sempre que els desplaçaments no excedesquen de l?àmbit de la Comunitat Valenciana.  
b) En el Secretari General del Servei Valencià de Salut, les mateixes facultats de l'apartat anterior en relació amb el personal propi dels Serveis Centrals, i amb idèntic límit territorial.  
La competència sobre les indemnitacions que impliquen desplaçament fora de la Comunitat Valenciana correspondrà al President del Consell d'Administració, a proposta del Director del Servei Valencià de Salut.  
Article tercer  
L'exercici de les facultats delegades en la concessió d'indemnitzacions per raó de servei serà sens perjudici de les superiors atribucions dels òrgans competents en matèria de personal, pel que fa a llicències i permissos i a les instruccions i criteris que s'hi puguen establir sobre açò, especialment sobre assistències a Comissions, Consells, òrgans col·legiats i reunions, o a cursos de capacitació, d'ampliació d'estudis i seminaris i, en general, sobre activitats de perfeccionament per part del personal del Servei Valencià de Salut.  
Article quart  
En les resolucions i actes que s'adopten en virtut d'allò previst en aquesta Ordre es farà constar expressament que es produeixen fent'hi ús de facultats delegades.  
Article cinqué  
La delegació d'atribucions que s'aprova per aquesta Ordre serà sens perjudici de les facultats de l'òrgan delegant per advocar el coneixement i resolució de tots aquells afers que considere oportú, podent-se'n, així mateix, revocar la dita delegació en qualsevol moment, d'acord amb allò previst en l'article 68.5 de la Llei 5/1983, de 30 de desembre, de Govern Valencià.  
DISPOSICIO ADDICIONAL  
En cas de vacant, absència o malaltia dels titulars dels òrgans en què s'efectuen les delegacions i les facultats que s'hi comprenen seran exercides per l'autoritat o àrgan als quals correspon la seua substitució en tals circumstàncies.  
DISPOSICIO FINAL  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 26 d'abril de 1988.  
El Conseller de Sanitat i Consum,   
JOAQUIN COLOMER SALA


Còpia Permalink ELI